01/07/2022 | Administración LocalMunicipal
Ortigueira
Secretaría
Convocatoria proceso selectivo para creación dunha bolsa de emprego para a Área de Cultura e Turismo co fin de desenrolar tarefas de atención a visitantes e divulgación dos recursos patrimoniais, culturais e turísticos

Polo Alcalde Presidente do Concello de Ortigueira ditousea resolución numero 2021-0599 de data 27 de maio, que na sua parte dispositiva di: Primeiro.- Avocar para esta Alcaldía e referente a aprobación das bases para aselección de persoal funcionario temporal, para que desenrole tarefas de información turística e actividades en centros de interpretación en chamamento interino para executar programas subvencionados de carácter temporal as atribucións delegadas na Xunta de Goberno Local relativas a aprobación das bases das probas para a selección do persoal e para os concursos de provisión de postos de traballo, de conformidade co establecido no artigo 10 da lei de 40/2015, de 1 de outubro, do 26 de novembro, de réxime xurídico do sector público. Segundo.- Aprobar as seguintes bases que rexeran na convocatoria dunha bolsa de traballo para a selección de persoal que desenrole tarefas de información turística e atención en centros de museísticos en chamamento interino para executar programas subvencionados de carácter temporal As presentes bases teñen por obxecto regular o procedemento de selección para a creación dunha bolsa de traballo integrada por persoal susceptible de ser nomeado persoal funcionario interino da área de cultura e turismo do Concello de Ortigueira para desenrolar tarefas de atención a visitantes e de divulgación dos recursos patrimoniais, culturais e turísticos do Concello de Ortigueira. As categorías profesionais dos postos a desenrolar pertencerán á escala de administración especial, subescala técnica media grupo B (nivel 16) As retribucións de cada un dos postos anteriores serán as previstas na Lei de Orzamentos Xerais do Estado que estea vixente en cada momento. A bolsa de traballo resultante deste proceso de selección soamente poderá empregada para o nomeamento de persoal funcionario interino no suposto do artigo 23.2. c) da Lei 2/2015, de 29 de abril, de emprego público de Galicia: “A execución de programas de carácter temporal e de duración determinada que non respondan a necesidades permanentes da Administración. O prazo máximo de duración da interinidade farase constar expresamente no nomeamento e non poderá ser superior a tres anos, ampliables ata doce meses máis si o xustificara a duración do correspondente programa.” Os programas de carácter temporal que xustifiquen nomeamentos de funcionarios interinos deberán estar financiados con cargo a transferencias ou subvencións concedidas ao Concello de Ortigueira e deberán cubrir o 100% do custo salarial. As condicións de traballo (xornada completa ou parcial, descansos,…) estableceranse expresamente no nomeamento. O procedemento regulado nestas bases será a única vía de selección de persoal de carácter temporal dentro do perfil profesional sinalado no suposto contemplado no apartado primeiro Para ser admitidos á realización das probas selectivas, os aspirantes deberán reunir os seguintes requisitos referidos ao último día de prazo de presentación de instancias e mantelos ata o momento do nomeamento: a) Ter a nacionalidade española. Tamén poderán participar nestas probas os nacionais doutros Estados nos termos do artigo 52 da Lei 2/2015, de 29 de abril, de emprego público de Galicia. b) Non padecer nin estar afectado por limitación física ou psíquica que sexa incompatible co desenrolo das correspondentes funcións. c) Ter cumpridos os dezaseis anos de idade e non exceder da idade máxima de xubilación forzosa. d) Non ter sido separado do servizo ou despedido mediante expediente disciplinario de ningunha Administración pública ou dos Órganos Constitucionais ou Estatutarios das Comunidades Autónomas, nin atoparse na situación de inhabilitación absoluta ou especial para o desenrolo de empregos ou cargos públicos por resolución xudicial, cando se tratara de acceder á mesma categoría profesional á que se pertencía. No caso de nacionais doutros estados, non estar inhabilitado ou en situación equivalente, nin haber sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. e) Estar en posesión de algún dos seguintes títulos: Técnico superior en Guía, Información e Asistencia Turística ou equivalente. Técnico en Empresas e Actividades Turísticas ou equivalente. Tamén poderán optar todos/as aqueles/as titulados/as superiores (Grao, diplomatura ou licenciatura) en Turismo ou equivalente homologado, Historia da Arte, Humanidades, Xeografía e Ordenación do Territorio, en Historia ou Dobre grao en Ciencias Empresariais e Turismo. A) Solicitudes: No prazo de DEZ días naturais dende o día seguinte á publicación do anuncio da convocatoria deste proceso selectivo no Boletín Oficial da Provincia, as persoas interesadas poderán presentar a súa solicitude no Rexistro electrónico do Concello (https://ortigueira.sedelectronica.es/) a través do procedemento que se estableza expresamente ou por calquera das formas previstas no artigo 16.4 da Lei 39/2015, de 1 de outubro, de procedemento administrativo común das administracións públicas. A solicitude formularase en instancia normalizada conforme o ANEXO e deberá estar asinada pola persoa interesada ou polo seu representante legal de xeito manuscrito ou dixitalmente en función da modalidade elixida para a súa presentación. Cando a solicitude preséntese a través da sede electrónica municipal, entenderase cumprido este requisito mediante o emprego do formulario habilitado a tal efecto. A solicitude irá acompañada de copia documento nacional de identidade ou equivalente, do título académico esixido e a documentación de méritos alegados para a fase de concurso. A participación neste proceso implica a aceptación íntegra destas bases con autorización expresa para o tratamento dos datos persoais para os fins que constan nas mesmas, incluída a publicación de resultados, con pleno respecto do disposto na Lei orgánica 3/2018, de 5 de decembro, de protección de datos persoais e garantía dos dereitos dixitais. Se, en calquera momento do proceso selectivo, constátase que o aspirante incorreu en falsidade na documentación aportada ou na declaración na que asegura estar en posesión de determinada documentación, o órgano competente procederá a excluílo do proceso selectivo. B) Lista de admitidos e excluídos: Expirado o prazo de presentación de solicitudes, a Alcaldía ditará resolución aprobando as listas provisionais de admitidos e excluídos que será publicada no taboleiro de anuncios así como na sede electrónica: https://ortigueira.sedelectronica.es/. Acto seguido, concederase un prazo de tres días hábiles para a presentación de reclamacións ou subsanación dos defectos detectados. Finalizado este prazo, e unha vez examinadas as reclamacións presentadas, a Alcaldía ditará resolución aprobando as listas definitivas de admitidos e excluídos que serán publicadas do mesmo xeito que as provisionais. Nesta mesma resolución fixarase a data, hora e lugar no que haberá de realizarse o primeiro exercicio. A difusión dos chamamentos para posteriores exercicios e demais trámites do proceso selectivo farase mediante publicacións na sede electrónica deste Concello https://ortigueira.sedelectronica.es/. Nesta mesma resolución determinarase tamén a composición do tribunal seleccionador. Os membros do tribunal cualificador serán designados polo Alcalde respectando o disposto no artigo 60 do Real Decreto 5/2015 e a Lei galega 2/2015 de emprego público de Galicia. Estará constituído polo Presidente, o Vogal-Secretario, e tres Vogais, debendo designarse o mesmo número de suplentes. O tribunal de selección poderá dispoñer a incorporación de asesores especialistas, para todas ou algunhas das probas, que colaborarán co órgano de selección exclusivamente no exercicio das súas especialidades técnicas sen que sexan integrantes do tribunal, correspondéndolle o asesoramento e ilustración do parecer dos seus membros. Os membros do Tribunal deberán absterse de intervir, notificándoo á autoridade convocante, cando concorra algunha das circunstancias previstas nos artigos 23 e 24 da Lei 40/2015, de 1 de outubro, de Réxime Xurídico do Sector Público. Igualmente, os aspirantes poderán recusar ós membros do Tribunal cando concorra algunha das circunstancias a que se refire o parágrafo anterior no prazo de dez días desde a publicación da súa composición. O Tribunal non poderá constituírse nin actuar sen a asistencia da metade dos seus membros (sexan titulares ou suplentes, indistintamente). En todo caso, será precisa a asistencia do Presidente e do Secretario ou dos seus substitutos. Tódolos membros do Tribunal Cualificador que se designen para xulgar as respectivas probas selectivas actuarán con voz e voto. As decisións do Tribunal Cualificador adoptaranse por maioría de votos dos membros presentes, resolvendo, en caso de empate, o voto de calidade do seu Presidente. O Tribunal Cualificador queda autorizado para resolver as dúbidas que se presenten e para tomar os acordos necesarios para a boa orde do proceso selectivo, en todo o non previsto nestas bases. Ós efectos de percepción de dietas por asistencias por parte dos membros concorrentes ás sesións que celebre o Tribunal Cualificador, estarase ó disposto nos artigos 29 e seguintes do Real Decreto 462/2002, de 24 de maio, sobre indemnizacións por razón do servizo. Contra os actos e decisións do Tribunal Cualificador incluídas as peticións para a revisión de exames, cualificacións e impugnación de probas, cabe interpoñer recurso de alzada ante o Sr. Alcalde sen prexuízo da interposición de calquera outro recurso que se estime oportuno. O proceso para seleccionar aos aspirantes a integrar a bolsa de traballo será o de concurso-oposición. A fase de oposición terá carácter eliminatorio, e realizarase con carácter previo ao concurso. Fase de oposición. Máximo 15 puntos. A fase de oposición constará das seguintes probas Proba de coñecementos: Obrigatoria e eliminatoria (10 puntos) Consistirá en contestar a 50 preguntas por escrito dun cuestionario tipo test e/ou preguntas curtas sobre o contido do programa especificado na convocatoria. O tempo máximo para realizar este exercicio será 90 minutos. A proba cualificarase polo tribunal de cero a dez puntos, sendo preciso acadar 5 puntos como mínimo para non quedar eliminado/a. A cualificación farase multiplicando as preguntas acertadas por 0,2 puntos e restando 0,02 puntos por cada pregunta errónea ou non contestada Suposto práctica: de carácter obrigatorio e eliminatorio. (5 puntos) Consistirá na realización dunha proba escrita de carácter práctico, sobre a planificación dunha visita a un recurso patrimonial do Concello de Ortigueira, que será determinada polo tribunal e se desenvolverá nun tempo máximo dunha hora. O Tribunal valorará a destreza e a correcta execución da proba. Proba de coñecemento da lingua galega (non puntuable) En cumprimento do artigo 51 da Lei galega 2/2015, os aspirantes que non acrediten o coñecemento da lingua galega mediante a presentación do título CELGA 4 ou superior deberán someterse a un exame de galego. A proba realizarase por escrito e consistirá na tradución dun texto do galego ao castelán ou do castelán ao galego sen auxilio de dicionarios. A proba realizarase o mesmo día que o suposto práctico e terá unha duración máxima de media hora. Esta proba cualificarase con apto ou non apto. Para concorrer a estas probas será indispensable que os aspirantes asistan provistos do Documento Nacional de Identidade ou de calquera outro documento de identificación oficial en vigor que acredite de forma indubidable a súa personalidade. Fase de concurso de méritos: A puntuación na fase de concurso de méritos será un máximo de 10 puntos: I. Formación. (Máximo 3 puntos): · Formación universitaria relacionada directamente co perfil dos postos convocados, distinta á presentada para optar á praza, e relacionados ca xestión cultural, interpretación patrimonial e/ ou turística: - Grao: Por outras titulacións oficiais de Grao (ou equivalente), distinto ó presentado para optar ó posto, e das relacionadas na base 3 e):1,5 puntos. - Máster: 1 punto - Cursos superiores de especialización: 0,5 puntos · Módulos de Formación Profesional relacionados directamente co perfil dos postos convocados, distinta á presentada para optar á praza: 1 punto · Formación complementaria: 1 punto: Por cursos, xornadas, seminarios ou congresos de formación e perfeccionamento relacionados co perfil dos postos convocados, concretamente con materias de turismo, patrimonio e xestión cultural, cunha duración superior a dez horas e realizados polos/as aspirantes en calidade de alumnos/as, e que fosen organizados ou impartidos polas Administracións Públicas ou Entidades particulares recoñecidas ao efecto por calquera Administración Pública. Cada curso será valorado 0,01 puntos hora. Os/as aspirantes deberán aportar o documento acreditativo do reoñecemento ou homologación oficial do curso, xornada, seminario ou congreso. II. Idiomas. (Máximo 3 puntos): · Polo dominio acreditado, cun nivel mínimo B2, de idiomas estranxeiros: 1 punto por idioma. III. Experiencia laboral. (Máximo 5 puntos) · Por cada mes de traballo a xornada completa en entidades locais en postos análogos cas mesmas tarefas: 0,10 puntos · Por cada mes de traballo a xornada completa noutras administracións públicas ou en entidades pertencentes ao sector público institucional en postos análogos cas mesmas tarefas: 0,06 Soamente avaliaranse os meses completos descartándose as fraccións. Para acreditar a experiencia laboral aportarase a seguinte documentación: · Informe de vida laboral actualizado expedido pola Tesourería Xeral de la Seguridade Social, con expresión do grupo de cotización e dos períodos cotizados. · Certificado ou documento que corresponda, segundo proceda, dos servizos prestados, con indicación da especialidade e o posto e a data de inicio e finalización. Unha vez establecida a cualificación final do proceso selectivo, o Tribunal Cualificador fará pública, no Taboleiro de Edictos do Concello e na súa sede electrónica, a relación de aspirantes que superasen ó proceso selectivo desagregando a puntuación da fase de oposición e da fase de concurso. A orde dos aspirantes aprobados establecerase atendendo as seguintes regras: a) De maior a menor puntuación final b) No caso de empate, terán prioridade os que obteñan unha puntuación superior na fase de oposición c) De persistir o empate, darase prioridade os que obteñan maior puntuación na proba práctica da oposición, d) De seguir existindo empate, resolverase por sorteo. Seguidamente o Tribunal de selección elevará a dita relación, xunto coas actas dos procesos selectivos, á Alcaldía co obxecto de proceder á formación da correspondentes bolsa de traballo. A) Chamamento dos/das aspirantes Cando as necesidades do servizo así o requiran e, en calquera dos supostos aos que se refiren estas bases, procederase ao chamamento de candidatos da bolsa de traballo, polo medio preferente que indique a persoa candidata na instancia de solicitude, ANEXO II segundo as seguintes regras: Unha vez estea en funcionamento a bolsa de traballo, e cando as necesidades do servizo así o requiran, procederase sempre ao chamamento da persoa candidata con maior cualificación na mesma e por estrito orde, sempre e cando non estea traballando para o Concello. O/a aspirante chamado/a disporá, como regra xeral, de vinte catro horas hábiles dende a recepción para aceptar ou rexeitar a oferta. En caso de rexeitar a oferta, o candidato deberá acreditar motivos xustificados que imposibiliten a aceptación. Consideraranse motivos xustificados: 1. Enfermidade do candidato que impídalle o desenvolvemento do posto de traballo, sempre que sexan debidamente acreditadas mediante certificado médico.2. Maternidade ou paternidade, dentro do período legalmente establecido para o desfrute do permiso debido a dita situación.3. As contratacións noutra empresa ou administración.4. Alta no réxime de autónomos.5. Circunstancias persoais graves, que sexan debidamente acreditadas, non previsibles, que tiveran lugar nun período non superior a tres días hábiles anteriores á data na que realizase a oferta ou prodúcese a incorporación. No caso de que requírase a incorporación do persoal de maneira urxente, é dicir, con anterioridade ao transcurso das vinte catro horas ás que refírese o apartado anterior, o chamamento realizarse de forma telefónica. De non ser localizado o primeiro candidato dispoñible da lista procederase a chamar aos seguintes candidatos. Nestes casos, a falta de contestación telefónica dun candidato da lista para a súa incorporación non será considerada como renuncia, conservando a súa posición na bolsa para futuros chamamentos. B) Suspensión de chamamentos Aqueles aspirantes que se atopen nalgunha das situacións que constitúen motivos xustificados para non aceptar chamamentos poderán solicitar a súa suspensión temporal. A solicitude irá acompañada da documentación xustificativa da concorrencia da situación que proceda. Mentres se manteña a suspensión, os aspirantes non serán chamados para a súa contratación pero conservarán a súa posición na bolsa de emprego. A suspensión será levantada cando o/a aspirante comunique o cese da situación que a motivou C) Causas de exclusión das bolsas de traballo A exclusión dun aspirante da bolsa de traballo producirase por algunha das seguintes causas: 1. Solicitude expresa.2. Rexeitamento de nomeamento adecuada por causa non xustificada.3. Falta de toma de posesión no prazo establecido por causa no xustificada 4. Por ser sancionado, con carácter firme, por unha falta tipificada como grave ou moi grave. Unha vez seleccionado ao aspirante da bolsa conforme ao procedemento previsto na base oitava, a Alcaldía ditará resolución de nomeamento notificándoselle a tal efecto. O interesado deberá tomar posesión no prazo máximo de cinco días a contar desde a notificación da resolución de nomeamento A bolsa de traballo resultante do proceso de selección regulado nestas bases estarán vixentes ata a posta en marcha dun novo proceso que as substitúa. Sen prexuízo do anterior, entenderase que esta bolsa perde a súa vixencia transcorridos catro anos dende a data da súa constitución.1. Lei 39/2015 do Procedemento Administrativo Común das Administracións Públicas.2. Real Decreto Lexislativo 5/2015, da Lei do Estatuto Básico do Empregado Público 3. As competencias municipais en materias de turismo, divulgación e posta en valor do patrimonio e museos na Constitución Española, Estatuto de Autonomía de Galicia e no Real Decreto Lexislativo 781/1986.4. Lei 7/2011 do turismo de Galicia.5. Lei 5/2016 do patrimonio cultural de Galicia.6. Declaración de municipio de interese turístico.7. O Concello de Ortigueira: Datos xeográficos e demográficos. Recursos turísticos de Ortigueira.8. O patrimonio arqueolóxico, histórico/artístico e etnográfico de Ortigueira. O conxunto conventual de Santo Domingo e o Teatro da Beneficencia.9. As Bandeiras Azuis. Criterios para concesión e normativa.10. Definición e obxectivos dos parques xeolóxicos (xeoparques). O interese xeolóxico do Ortegal 11. O patrimonio natural da Ría de Ortigueira-Ladrido 12. O Festival de Ortigueira: Obxectivos, edicións, espazos e servizos e recoñecementos. SOLICITA ser admitido ao proceso selectivo para a provisión provisional dunha praza de funcionario/a interino/a técnico/a medio grupo B na área de Cultura e Turismo mediante o sistema de concurso-oposición. · SOLICITO ser exonerado da realización de proba de coñecemento de lingua galega ao estar en posesión do título CELGA 4 ou superior podendo ser requirido polo Tribunal en calquera fase do proceso selectivo. Obrigatoria: (base terceira apartado e) · DNI · Titulación presentada para optar á bolsa Optativa (base sexta) · Formación · Idiomas · Experiencia laboral · Título de CELGA 4 ou superior (agás que acreditase o coñecemento da lingua galega no proceso selectivo) Por medio do presente escrito declaro, baixo a miña responsabilidade, que: · Acepto integramente o contido das bases reguladoras así como autorizo o tratamento dos datos persoais para os fins que constan nas mesmas. · Reúno os requisitos e condicións esixibles previstos nas bases reguladoras para poder tomar parte no proceso selectivo. · Posúo a capacidade funcional para o desenrolo das funcións correspondentes ás prazas a cubrir. · Non estou separado mediante expediente disciplinario do servizo de calquera Administración Pública ou empregado público, nin estou inhabilitado para o exercicio das funcións por sentencia firme. · (No caso de nacionais dos demais Estados) Non estou sometido a sanción disciplinaria ou condena penal que impida, no meu Estado de procedencia, o acceso á función pública. En _____________, a ____ de __________________ de 202_ SINATURA O que se fai publico para xeral coñecemento e aos efectos oportunos Ortigueira, 27 de xuño de 2022 O Alcalde Juan Vicente Penabad Muras